**Վիոլա Դանա** (անգլ.՝ Viola Dana, հունիսի 26, 1897(1897-06-26), Բրուքլին, Նյու Յորք, Նյու Յորք, ԱՄՆ - հուլիսի 3, 1987(1987-07-03), Վուդլենդ Հիլզ, Լոս Անջելես, Կալիֆոռնիա, ԱՄՆ), ի ծնե՝ **Վիրջինիա Ֆլագրատ** *Virginia Flugrath*), ամերիկյան կինոդերասանուհի։ Նա իր կարիերան սկսել է համր կինոյից։

Կենսագրություն
--------------

Վիոլա Դանան երիտասարդ տարիքում
Վիոլան ծնվել է 1897 թվականի հունիսի 26-ին՝ Բրուքլինում։ Նրա երկու քույրերը նույնպես դերասանուհի են դարձել։ Ավագը՝ Էդնա Ֆլագրատը, նկարահանվել է Անգլիայում, հանդես է եկել իր իսկական անունով, իսկ կրտսերը՝ Լեոնին, հանդես է եկել Շիրլի Մեյսոն կեղծանունով։

Վաղ տարիքից դերասանուհին խաղացել է թատրոնում։ Առավել ուշագրավ էր Մերի Պիկֆորդի՝ 1917 թվականին էկրանավորված «Խեղճ, փոքրիկ հարուստ աղջիկը» բեմադրությունը, որտեղ Վիոլան հանդես է եկել Գվենդոլինի դերում։ Այնուհետև նա հրավեր է ստացել Edison Studios կինոընկերությունից և 13 տարեկանում նորամուտը նշել Չարլզ Դիքենսի համանուն ստեղծագործության հիման վրա նկարահանված «Սուրբ Ծննդյան երգ» (1910) կարճամետրաժ ֆիլմում։

Առաջին գլխավոր դերում խաղացել է 1914 թվականին։ Ավելի ուշ նա ծանոթացել է Ջոն Քոլինզի հետ, որը Edison Studios կինոընկերության ռեժիսորներից էր։ 1915 թվականին նրանք ամուսնացել են։ Նրանց միությունը երկար չի տևել. 3 տարվա ընթացքում հասցրել է օգնել երիտասարդ կնոջը նկարահանվել 26 ֆիլմում։ 1918 թվականին Քոլինզը մահացել է թոքաբորբից։

Քոլինզի մահից հետո Վիոլան սիրավեպ է սկսել դերասան Օմար Լոքլիրի հետ, սակայն 1920-ին նկարահանումների ժամանակ նրա ինքնաթիռը կործանվել է, և Օմարը մահացել է։ 20-ական թվականների ընթացքում դերասանուհին հայտնի է եղել և ակտիվորեն նկարահանվել Է Metro Pictures կինոստուդիայում. ընդհանուր առմամբ նա նկարահանվել է հարյուրից ավելի ֆիլմում։ Վիոլայի աստղը խամրել է ձայնային կինոյի հայտնվելուն պես։ Կինոստուդիայի ղեկավարները համարել են, որ դերասանուհու ձայնը չի համադրվում նրա արտաքինի հետ, և նա համր կինոյի բազմաթիվ այլ դերասանուհիների նման հրաժարական է տվել։

1925 թվականի հունիսին նա ամուսնացել է դերասան Մորիս Ֆլինի հետ, սակայն չորս տարի անց բաժանվել է։ 70-ականների կեսերին հայտնաբերվել են նրա հին ֆիլմերը, և ծերացած դերասանուհին որոշ ժամանակ կրկին հայտնվել է հանրության առջև և հարցազրույցներ տվել։ Վիոլա Դանան մահացել է սրտի կաթվածից 1987 թվականի հուլիսի 3-ին՝ իննսուն տարեկան հասակում։ Կինոարտադրության մեջ ունեցած ներդրումների համար Հոլիվուդյան փառքի ծառուղում նա արժանացել է աստղի։

Ընտրված ֆիլմագրություն
----------------------

* 1910 — *Սուրբ Ծննդյան երգ*
* 1916 — *Դրախտի դարպասներ*
* 1926 — *Կոշեր Կիտի Կելլի*

Պատկերասրահ
-----------

* 
* 
*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Stone, Tammy. "Viola Dana." *The Silent Collection*; retrieved October 22, 2014.
3. ↑  Lussier, Tim. "The tragic Flugrath sisters: Hard to believe, But all three experienced the same loss." Արխիվացված 2017-08-11 Wayback Machine *silentsaregolden.com*, 1999. Retrieved: October 22, 2014.
4. ↑  "Viola Dana, 1897–1987." *Golden Silents*, 2014. Retrieved: October 22, 2014.

Արտաքին հղումներ
----------------

* Blue Book of the Screen գրքում նյութ դերասանուհու մասին (անգլ.)
* Դերասանուհու կենսագրությունը Silentsaregolden.com Արխիվացված 2017-08-11 Wayback Machine(անգլ.)
* Դերասանուհու մինի-կենսագրությունը Nytimes.com(անգլ.)
* Դերասանուհու նկարները Silent-movies.com

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Broadway Database · Internet Movie Database · ԿինոՊոիսկ · Find A Grave · WeRelate |
|  |
| Չափորոշչային վերահսկողություն | BNF: 14675196j · GND: 1212066847 · ISNI: 0000000063097883 · LCCN: n85138163 · VIAF: 37178609 · WorldCat VIAF: 37178609 |

 |